**OBAVIJEST**

**o upisu ljetnog semestra i upisu obveznih i izbornih kolegija preko Studomata**

**STUDENTI KOJI NISU PONAVLJAČI i STUDENTI PONAVLJAČI KOJI NEMAJU PARCIJALU**

**Upis (ovjera indeksa i izdavanje naljepnica) ljetnog semestra vrši se u tajništvu Odjela od 15.-31.03.2017. u vremenu 9.00-12.00h i od 13.00-14.00h. Potrebno je donijeti potvrdu o uplati ljetnog semestra (uplatnicu ste dobili na početku zimskog semestra).**

**Upis predmeta ljetnog semestra vrši se putem Studomata (1. do 15. ožujka 2017.).**

**Preddupisi izbornih predmeta na Merlinu otvoreni su do 22.02.2017. godine**

**Preko Studomata se ne mogu upisati sljedeći studenti:**

**- STUDENTI KOJI IMAJU PARCIJALU - UPISUJU SE NA IZBORNE PREDMETE LJETNOG SEMESTRA U TAJNIŠTVU ODJELA od 1.03.-24.03.2017.**

**- APSOLVENTI - dolaze na upis u Tajništo odjela**

**- STUDENTI KOJI MORAJU UPISATI STRANI JEZIK U CENTRU ZA STRANE JEZIKE- trebaju doći osobno upisati strani jezik u Centar za strane jezike od 27. veljače do 3. ožujka 2017.(Jurja Bjankinija 2, Poluotok). Svaki eventualni upis ovih kolegija preko Studomata biti će nevažeći.**

**Upute o postupku prijave na predmete putem Studomata**

* prijavljujete se na Studomat koristeći AAI@EduHr elektronički identitet
* ako u ISVU nedostaje neki od obveznih osobnih podataka, Studomat će tražiti da ih upišete
* odabirete izborne i/ili obvezne predmete
* odabir kolegija mora biti u skladu s pravilima o ECTS bodovnim kvotama navedenima na sučelju Studomata, odnosno u skladu s pravilima koja su navedena na **redovima predavanja koji su objavljeni na web stranici ili oglasnoj ploči pojedinog odjela**
* nakon odabira željenih predmeta provjerite vlastiti izbor i na kraju potvrdite upis kolegija

#### **Važne napomene:**

* Kada jednom potvrdite i upišete odabrane kolegije više ne možete promijeniti odabir kolegija putem Studomata
* Za promjenu već odabranih i upisanih kolegija dužni ste se javiti u Tajništvo odjela gdje će vam obrisati upisani kolegij i ako želite dodati neki drugi umjesto obrisanog
* Za upis kolegija iz nastavničkih kompetencija iz **diferenciranog kurikuluma** potrebno je vidjeti koji se kolegiji nude preddiplomskoj, odnosno diplomskoj razini, a što je navedeno u redu predavanja kojeg možete vidjeti ovdje: <http://www.unizd.hr/Obrazovanje/Uredizastudije/Uredzapreddiplomskeidiplomskestudije/tabid/117/language/hr-HR/Default.aspx>
* Kolegije iz nastavničkih kompetencija iz **jezgrovnog kurikuluma** – dvopredmetni diplomski studenti nastavničkih smjerova upisuju prema A1 odnosno A2 studiju, a što je navedeno u redu predavanja kojeg možete vidjeti ovjde: <http://www.unizd.hr/Obrazovanje/Uredizastudije/Uredzapreddiplomskeidiplomskestudije/tabid/117/language/hr-HR/Default.aspx> .
* Ako ima manje od 10 studenata upisanih na izborni predmet, taj predmet se neće izvoditi. Ako student u prvom tjednu nastave otkrije da se izborni predmet na kojeg se upisao ne izvodi, treba doći u Tajništvo odjela radi promjene predmeta.

**UPUTE ZA RAD NA STUDOMATU:**

Prilikom upisa predmeta za ljetni semestar, student mora ispuniti određen broj ECTS za upis predmeta iz ljetnog semestra.

U prozoru „Upis godine Studiji smjerovi“ prikazano je:

• Minimalni i maksimalni broj ECTS bodova koji student treba upisati u ljetnom semestru

• Trenutno upisana količina ECTS bodova u danom semestru (trenutno upisan broj bodova)

• Podatak o tome da li je moguće obaviti upis. Ukoliko nije zadovoljeno neko pravilo vezano uz upis, opcija Upiši svijetli crveno, a ukoliko su zadovoljena pravila za upis, opcija Upiši svijetli zeleno.

• Podatak o trenutno upisanoj nastavnoj godini uz način upisa

• Podatak o temelju financiranja i plaćanju za upisani studij/smjer

Za odabir predmeta za upis potrebno je odabrati opciju „Predmeti“ koja omogućuje odabir predmeta koje će student u ljetnom semestru upisati. Nakon odabira opcije „Predmeti“ prikazuje se prozor „Upis godine Studiji/smjerovi Obvezni/izborni“ koji sadrži podatke o ponudi obveznih i izbornih predmeta koje student može/mora upisati u ljetnom semestru.

Nakon obavljanja upisa predmeta strelicom za nazad potrebno je iz prozora „Upis godine Studiji/smjerovi Obvezni/izborni“ vratiti se na prozor „Upis godine Studiji/smjerovi“ u kojem za upis ljetnog semestra treba odabrati opciju. Odabirom opcije prikazuje se prozor „Upis godine Pregled predmeta“ prije upisa u kojem se prikazuju podaci o predmetima iz ljetnog semestra koje student upisuje. Za obavljanje upisa predmeta iz ljetnog semestra potrebno je odabrati opciju Upiši, nakon čega je obavljen upis ljetnog semestra i pojavljuje se obavijest o uspješno obavljenom upisu predmeta iz ljetnog semestra.